2009ರ_UEFA_ಚಾಂಪಿಯನ್ಸ್‌_ಲೀಗ್‌_ಅಂತಿಮ_ಪಂದ್ಯ
ಪ್ರತಿಕ್ರಿಯೆ
ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡದ ಶಿಬಿರದಲ್ಲಿ ಅದರ ವ್ಯವಸ್ಥಾಪಕನಾದ ಅಲೆಕ್ಸ್‌ ಫರ್ಗ್ಯೂಸನ್‌ ತನ್ನ ಅಭಿಪ್ರಾಯವನ್ನು ತಿಳಿಸುತ್ತಾ, ಒಂದು ಉತ್ತಮ ತಂಡದಿಂದ ತನ್ನ ತಂಡವು ಸೋತಿದೆ ಎಂಬುದನ್ನು ಮತ್ತು ಮೊದಲ ಗೋಲಾಗುತ್ತಿದ್ದಂತೆಯೇ ಆಟವು ಹೆಚ್ಚೂಕಮ್ಮಿ ತಮ್ಮ ಕೈಬಿಟ್ಟುಹೋಗಿತ್ತು ಎಂಬುದನ್ನು ಒಪ್ಪಿಕೊಂಡ. ಕ್ಸಾವಿ ಮತ್ತು ಇನಿಯೆಸ್ಟಾರವರ ಮಧ್ಯಮೈದಾನ ಪಾಲುದಾರಿಕೆಗೆ ಮತ್ತು ಮೆಸ್ಸಿಗೂ ತನ್ನ ಗೌರವವನ್ನು ಸಲ್ಲಿಸಿದ ಅವನು, ಸದರಿ ಪಂದ್ಯದಿಂದ ಅಮಾನತುಗೊಂಡಿದ್ದ ಮಧ್ಯಮೈದಾನದಲ್ಲಿನ ಆಟಗಾರನಾದ ಡ್ಯಾರೆನ್‌ ಫ್ಲೆಚರ್‌‌‌ನ ಅಲಭ್ಯತೆಯ ಕುರಿತು ತನ್ನ ವಿಷಾದವನ್ನು ವ್ಯಕ್ತಪಡಿಸಿದ. ಚೆಂಡು ತಮ್ಮ ಹತೋಟಿಯಲ್ಲಿದ್ದಾಗ ಅದನ್ನು ಪರಿಣಾಮಕಾರಿಯಾಗಿ ಆಡಿಕೊಂಡು ಹೋಗದ ತನ್ನ ತಂಡದ ಕುರಿತೂ ಅವನು ವಿಷಾದಿಸಿದ. ಅದೇನೇ ಇದ್ದರೂ, ತನ್ನ ವ್ಯವಸ್ಥಾಪನೆಯ ಮೊದಲ ಋತುವಿನಲ್ಲೇ ಮೂರು ಜಯವನ್ನು ಗೆದ್ದ ಗೌರ್ಡಿಯೋಲಾನ ಸಾಧನೆಗೆ ಫರ್ಗ್ಯೂಸನ್‌ ಗೌರವ ಸಲ್ಲಿಸಿದ. ಸ್ಪರ್ಧೆಯನ್ನು ಓರ್ವ ಆಟಗಾರನಾಗಿ ಮತ್ತು ಓರ್ವ ವ್ಯವಸ್ಥಾಪಕನಾಗಿ ಗೆಲ್ಲುವಲ್ಲಿ ಗೌರ್ಡಿಯೋಲಾನನ್ನು ಏಕೈಕ ಆರನೇ ವ್ಯಕ್ತಿಯನ್ನಾಗಿಸಿದ ಕೀರ್ತಿಯೂ ಬಾರ್ಸಿಲೋನಾ ತಂಡದ ವಿಜಯಕ್ಕೆ ಸಂದಿತು. ಈ ನಿಟ್ಟಿನಲ್ಲಿ ಆತ ಮಿಗುಯೆಲ್‌ ಮುನೋಜ್‌, ಗಿಯೋವನ್ನಿ ಟ್ರಾಪ್ಪಾಟೊನಿ, ಜೋಹಾನ್‌ ಕ್ರುಯಿಫ್‌, ಕಾರ್ಲೋ ಆನ್ಸಿಲೊಟ್ಟಿ ಹಾಗೂ ತೀರಾ ಇತ್ತೀಚೆಗೆ ಬಾರ್ಸಿಲೋನಾ ತಂಡದ ವ್ಯವಸ್ಥಾಪಕನಾಗಿ ಚಾಂಪಿಯನ್ಸ್‌ ಲೀಗ್‌ ಪಂದ್ಯವನ್ನು ಗೆದ್ದ ಫ್ರಾಂಕ್‌ ರಿಜ್‌ಕಾರ್ಡ್‌ ಈ ಐವರ ಹೆಜ್ಜೆಗುರುತುಗಳನ್ನು ಅನುಸರಿಸಿದ. ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡದ ಆಟಗಾರರಾಗಿ ಕ್ರಿಸ್ಟಿಯಾನೋ ರೊನಾಲ್ಡೋ ಮತ್ತು ಕಾರ್ಲೋಸ್‌ ಟೆವೆಜ್‌‌‌ರಿಗೆ ಇದು ಕಡೆಯ ಪಂದ್ಯವಾಗಿ ಪರಿಣಮಿಸಿತು. ಏಕೆಂದರೆ, ಒಂದು ವಿಶ್ವದಾಖಲೆ ಎನ್ನಬಹುದಾದ 80 ದಶಲಕ್ಷ £ನಷ್ಟು ಮೊತ್ತಕ್ಕೆ ರೊನಾಲ್ಡೊ ರಿಯಲ್‌ ಮ್ಯಾಡ್ರಿಡ್‌ ತಂಡಕ್ಕೆ ಜುಲೈ 1ರಂದು ವರ್ಗಾವಣೆಗೊಂಡರೆ, ಕ್ಲಬ್ಬಿನೊಂದಿಗೆ ತನ್ನ ಎರವಲು ಆಕರ್ಷಣೆಯನ್ನು ಕಾಯಂಗೊಳಿಸಲು ಬಯಸದ ಟೆವೆಜ್‌ ಅವರ ಸ್ಥಳೀಯ ಎದುರಾಳಿಗಳಾದ ಮ್ಯಾಂಚೆಸ್ಟರ್‌ ಸಿಟಿ ತಂಡವನ್ನು ಸೇರಿಕೊಂಡ. ಮ್ಯಾಂಚೆಸ್ಟರ್‌ ಯುನೈಟೆಡ್ ತಂಡವನ್ನು ಬಿಡುವುದರ ಕುರಿತಾದ ತನ್ನ ಆಶಯವನ್ನು ಪ್ರಕಟಿಸಿದ ನಂತರ‌, 2009ರ ಚಾಂಪಿಯನ್ಸ್‌ ಲೀಗ್‌ನ ಅಂತಿಮ ಪಂದ್ಯಕ್ಕೆ ಸಂಬಂಧಿಸಿದಂತೆ ಫರ್ಗ್ಯೂಸನ್ ಮಾಡಿದ ತಂಡದ ಆಯ್ಕೆಯನ್ನು ಟೆವೆಜ್‌ ಟೀಕಿಸಿದ. ಕ್ಲಬ್ಬಿನಲ್ಲಿನ ತನ್ನ ಸೇವಾವಧಿಯಲ್ಲಿ, ಸದರಿ ಪಂದ್ಯವು ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡವು ಸೋತ ಏಕೈಕ ಅಂತಿಮ ಪಂದ್ಯವಾಗಿತ್ತು ಎಂಬ ತಾರ್ಕಿಕ ವಿವರಣೆಯ ಹಿನ್ನೆಲೆಯಲ್ಲಿ, ತಂಡದ ಆರಂಭಿಕ ಆಟಗಾರರ ಪಟ್ಟಿಯಲ್ಲಿ ತನ್ನನ್ನು ಫರ್ಗ್ಯೂಸನ್‌ ಸೇರಿಸಬೇಕಿತ್ತೆಂದು ಟೆವೆಜ್‌ ಈ ಸಂದರ್ಭದಲ್ಲಿ ತಿಳಿಸಿದ. ಸ್ಪೇನ್‌ ಹಾಗೂ ಯುನೈಟೆಡ್‌ ಕಿಂಗ್‌ಡಂ ಎರಡರಲ್ಲಿಯೂ ಅಂತಿಮ ಪಂದ್ಯವನ್ನು ವೀಕ್ಷಿಸಿದ ದೂರದರ್ಶನದ ಪ್ರೇಕ್ಷಕರ ಸಂಖ್ಯೆಯು 10 ದಶಲಕ್ಷಕ್ಕಿಂತಲೂ ಹೆಚ್ಚಿತ್ತು. ಸ್ಪೇನ್‌ನ 11.3 ದಶಲಕ್ಷ ಜನರು ಪಂದ್ಯವನ್ನು ಸ್ಪೇನ್‌ನ ಆಂಟೆನಾ 3 ಎಂಬ ಜಾಲದಲ್ಲಿ ವೀಕ್ಷಿಸಿದರು. ಇದು ಹಿಂದಿನ ವರ್ಷದಲ್ಲಿನ ಆ ಕೇಂದ್ರಕ್ಕೆ ಸಂಬಂಧಿಸಿದ ಅತ್ಯಂತ ದೊಡ್ಡ ವೀಕ್ಷಣಾ ಅಂಕಿಅಂಶವಾಗಿತ್ತು. ಇದೇ ವೇಳೆಗೆ ಮತ್ತೊಂದು 600,000 ಸಂಖ್ಯೆಯ ಜನರು ಕೆನಾಲ್‌+ ಸ್ಪೇನ್‌ ಜಾಲದ ಮೇಲೆ ಪಂದ್ಯವನ್ನು ವೀಕ್ಷಿಸಿದರು. ಆದಾಗ್ಯೂ, ಯುನೈಟೆಡ್‌ ಕಿಂಗ್‌ಡಂನಲ್ಲಿ ಆ ಸಾಯಂಕಾಲದ ಬೇರಾವುದೇ ಕಾರ್ಯಕ್ರಮಕ್ಕಿಂತ ಪಂದ್ಯವು ಅತಿಹೆಚ್ಚಿನ ಶ್ರೇಯಾಂಕಗಳನ್ನು ಗಳಿಸಿತಾದರೂ, ಹಿಂದಿನ ವರ್ಷದ ಅಂತಿಮ ಪಂದ್ಯಕ್ಕೆ ಹೋಲಿಸಿದಾಗ ವೀಕ್ಷಣೆಯ ಅಂಕಿ-ಅಂಶಗಳು 1.5 ದಶಲಕ್ಷದಷ್ಟು ಕುಸಿದಿದ್ದವು; ಕೇವಲ 9.6 ದಶಲಕ್ಷದಷ್ಟು ಜನರು ITV1ನಲ್ಲಿ ಪಂದ್ಯವನ್ನು ವೀಕ್ಷಿಸಿದ್ದರೆ, ಹೆಚ್ಚುವರಿಯಾಗಿ 1.79 ದಶಲಕ್ಷದಷ್ಟು ಜನರು ಸ್ಕೈ ಸ್ಪೋರ್ಟ್ಸ್‌ 1 ವಾಹಿನಿಯ ಮೂಲಕ ವೀಕ್ಷಿಸಿದ್ದರು. ಅಂತಿಮ ಪಂದ್ಯದಲ್ಲಿ ಇಟಲಿಯ ಅಥವಾ ಫ್ರೆಂಚ್‌ ಪ್ರತಿನಿಧಿಯು ಇಲ್ಲದ ಹೊರತಾಗಿಯೂ, ಆ ಎರಡು ದೇಶಗಳಲ್ಲಿನ ವೀಕ್ಷಣಾ ಅಂಕಿಅಂಶಗಳು ಸ್ಪೇನ್‌ ಮತ್ತು ಯುನೈಟೆಡ್‌ ಕಿಂಗ್‌ಡಂ ದೇಶಗಳಲ್ಲಿದ್ದ ಅಂಕಿಅಂಶಗಳನ್ನು ಹೆಚ್ಚೂಕಮ್ಮಿ ಹೋಲುವಂತಿದ್ದವು. ಇಟಲಿಯ ರೈ ಯುನೋ ವಾಹಿನಿಯು ಸರಾಸರಿ 9.63 ದಶಲಕ್ಷದಷ್ಟು ವೀಕ್ಷಕವೃಂದವನ್ನು ಒಟ್ಟುಗೂಡಿಸಿದರೆ, ಫ್ರಾನ್ಸ್‌ನ TF1 ವಾಹಿನಿಗೆ 8.25 ದಶಲಕ್ಷದಷ್ಟು ವೀಕ್ಷಕರು ದೊರೆತಿದ್ದರು. ಕೇವಲ 6.55 ದಶಲಕ್ಷ ಜನರು ಪಂದ್ಯವನ್ನು ಜರ್ಮನಿಯ ಸ್ಯಾಟ್‌.1 ವಾಹಿನಿಯಲ್ಲಿ ವೀಕ್ಷಿಸಿದರು. ಸಮೀಕ್ಷೆಯೊಂದರ ಪ್ರಕಾರ, ಪಂದ್ಯಕ್ಕೆ ಸಂಬಂಧಿಸಿದ ಜಾಗತಿಕ ವೀಕ್ಷಣಾ ಅಂಕಿ-ಅಂಶಗಳು ಸರಾಸರಿ 109 ದಶಲಕ್ಷದಷ್ಟಿದ್ದವು; ಈ ಅಂಕಿ-ಅಂಶದ ಹಿನ್ನೆಲೆಯಲ್ಲಿ ವಿಶ್ವದಲ್ಲಿನ ಅತಿ-ಹೆಚ್ಚು ವೀಕ್ಷಿಸಲ್ಪಟ್ಟ ವಾರ್ಷಿಕ ಕ್ರೀಡಾಕಾರ್ಯಕ್ರಮವಾಗಿ UEFA ಚಾಂಪಿಯನ್ಸ್‌ ಲೀಗ್‌ ಅಂತಿಮ ಪಂದ್ಯಕ್ಕೆ ಸೂಪರ್‌ ಬೌಲ್‌ (2009ರಲ್ಲಿ 106 ದಶಲಕ್ಷ ವೀಕ್ಷಕರು) ಕಾರ್ಯಕ್ರಮಕ್ಕಿಂತ ಮೇಲಿನ ಸ್ಥಾನವು ಸಿಕ್ಕಿತು. ಕೇವಲ ಪಂದ್ಯದ ಒಂದು ಭಾಗವನ್ನಷ್ಟೇ ವೀಕ್ಷಿಸಿದ ವೀಕ್ಷಕರ ಸಂಖ್ಯೆಯನ್ನು ಒಳಗೊಂಡಿದ್ದ ಒಟ್ಟಾರೆ ಅಂಕಿ-ಅಂಶಗಳು, ಚಾಂಪಿಯನ್ಸ್‌ ಲೀಗ್‌ ಅಂತಿಮ ಪಂದ್ಯವನ್ನು ಸೂಪರ್‌ ಬೌಲ್ ಕಾರ್ಯಕ್ರಮಕ್ಕಿಂತ ಇನ್ನೂ ಮುಂದೆ ಇರಿಸಿದವು. ಈ ವರ್ಗದಲ್ಲಿ 162 ದಶಲಕ್ಷ ವೀಕ್ಷಕರು ಸೂಪರ್‌ ಬೌಲ್‌ ಕಾರ್ಯಕ್ರಮವನ್ನು ವೀಕ್ಷಿಸಿದ್ದರೆ, 206 ದಶಲಕ್ಷ ವೀಕ್ಷಕರು ಚಾಂಪಿಯನ್ಸ್‌ ಲೀಗ್‌ ಅಂತಿಮ ಪಂದ್ಯವನ್ನು ವೀಕ್ಷಿಸಿದ್ದರು. ಯುನೈಟೆಡ್‌ ಕಿಂಗ್‌ಡಂನಲ್ಲಿ, ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡವು ವಿಜಯಶಾಲಿಯಾಗುವುದೆಂದು ಪಣವನ್ನು ಕಟ್ಟಿದ್ದ ದೇಶಭಕ್ತ ಬ್ರಿಟನ್ನರ ದೆಸೆಯಿಂದಾಗಿ ಬಾಜಿವಾಲರು ಲಾಭಮಾಡಿದರು. ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡದ ಮೇಲೆ ಕಟ್ಟಲಾಗಿದ್ದ ಸುಮಾರು 20,000 £ನಷ್ಟು ಮೊತ್ತದ ಎರಡು ಪಣಗಳನ್ನು ವಿಲಿಯಂ ಹಿಲ್ ಸ್ವೀಕರಿಸಿದರೆ, ಪ್ಯಾಡಿ ಪವರ್‌‌ 5,500 £ನಷ್ಟು ಮೊತ್ತದ ಒಂದು ಪಣವನ್ನು ಹಾಗೂ ಲ್ಯಾಡ್‌ಬ್ರೋಕ್ಸ್‌ 3,000 £ನಷ್ಟು ಮೊತ್ತದ ಒಂದು ಪಣವನ್ನು ಸ್ವೀಕರಿಸಿದವೆಂದು ವರದಿಯಾಯಿತು. ಬಾರ್ಸಿಲೋನಾ ತಂಡವು ಗೆಲ್ಲುತ್ತದೆಯೆಂದು ಕಟ್ಟಲಾಗಿದ್ದ 10,000 £ನಷ್ಟು ಮೊತ್ತದ ಪಣವೊಂದನ್ನೂ ಸಹ ಲ್ಯಾಡ್‌ಬ್ರೋಕ್ಸ್‌ ಸ್ವೀಕರಿಸಿತಾದರೂ, ಮ್ಯಾಂಚೆಸ್ಟರ್‌ ಯುನೈಟೆಡ್ ತಂಡದ ಮೇಲೆಯೇ ಬಹುಪಾಲು ಹಣವು ಹೂಡಲ್ಪಟ್ಟಿತ್ತು ಎಂದು ಬಾಜಿವಾಲರು ವರದಿ ಮಾಡಿದರು. 4–1ರ ಪಣದ ಅನುಪಾತದಲ್ಲಿ ಸ್ಯಾಮುಯೆಲ್‌ ಎಟೊ'ಒ ಮೊದಲ ಗೋಲನ್ನು ಹೊಡೆಯುತ್ತಾನೆ ಎಂದು ಕಟ್ಟಲಾಗಿದ್ದ 3,000 £ನಷ್ಟು ಮೊತ್ತದ ಪಣಕ್ಕೆ Extrabet.com 12,000 £ನಷ್ಟು ಹಣವನ್ನು ಪಾವತಿಸಿತು.